Το ***Πολύ αργά για δάκρυα*** (αγγλικά: Too Late for Tears) είναι αστυνομικό φιλμ νουάρ Αμερικανικής παραγωγής του 1949 σε σκηνοθεσία Μπάιρον Χάσκιν και σενάριο του Ρόι Χούγκινς. Πρωταγωνιστούν η Λίζαμπεθ Σκοτ, Άρθουρ Κένεντι και ο Νταν Ντούρια.

Η ταινία επανεκδόθηκε με τον τίτλο *Killer Bait* το 1955 και βρίσκεται στο δημόσιο χώρο για πολλά χρόνια, έχοντας κερδίσει αναγνώριση από τους λάτρεις των φιλμ νουάρ. Υπάρχουν πολλές διαφορετικές τροποποιήσεις της ταινίας με διαφορετικούς χρόνους εκτέλεσης. Στις 25 Ιανουαρίου 2014, πραγματοποιήθηκε πρεμιέρα από το Ίδρυμα Φιλμ Νουάρ στην αίθουσα Noir City 12 στον κινηματογράφο Castro του Σαν Φρανσίσκο. Η ταινία αποκαταστάθηκε από το Αρχείο Κινηματογράφου & Τηλεόρασης του Πανεπιστημίου του Λος Άντζελες και το Ιδρύματος Φιλμ Νουάρ, με την Ένωση Ανταποκριτών Ξένου Τύπου του Χόλυγουντ να παρέχει μέρος της απαραίτητης χρηματοδότησης. Η αποκατάσταση συνδύασε αρνητικές κόπιες 35 χιλιοστών από τη Γαλλία με κάποιο υλικό από τις εκδόσεις 35 mm και 16 mm.

Πλοκή
-----

Ο Ντον Ντεφόρε και η Λίζαμπεθ Σκοτ
Η Τζέιν και ο Άλαν Πάλμερ φευγόντας από ένα πάρτι στο Χόλιγουντ Χιλς, βρίσκουν στο πίσω κάθισμα του αυτοκινήτου τους μια τσάντα που κάποιος άφησε κατά λάθος. Την ανοίγουν και ανακαλύπτουν μέσα να υπάρχουν δεσμίδες μετρητών. Η Τζέιν αναλαμβάνει την οδήγηση, ώσπου λίγο αργότερα εμφανίζεται ένα άγνωστο αυτοκίνητο από πίσω τους, το οποίο αρχίζει να τους καταδιώκει. Ο Άλαν συμπεραίνει ότι αυτός που τους καταδιώκει είναι ο άνθρωπος που έπρεπε να λάβει τα χρήματα. 

Ο Άλαν λέει στην Τζέιν ότι πρέπει να παραδώσουν την τσάντα στην αστυνομία και ότι πιθανότατα τα χρήματα αποτελούν μέρος ενός εκβιασμού, αλλά εκείνη που ήδη κάνει όνειρα για μεγάλη ζωή, διαφωνεί λέγοντας ότι αυτό συμβαίνει μια φορά στη ζωή. Κατά την επιστροφή στο δικό τους διαμέρισμα στο Χόλιγουντ, βγάζουν τα χρήματα από την τσάντα με τον Άλαν να εκτιμά ότι υπάρχουν περίπου 100.000 δολάρια σε μετρητά. Η Τζέιν τελικά πείθει τον σύζυγό της ότι θα πρέπει να κρύψουν τα μετρητά για μια εβδομάδα. Έτσι πηγαίνουν την τσάντα στις θυρίδες αποσκευών στο Union Station, με την απόδειξη της θυρίδας να καταλήγει φαινομενικά στην τσέπη του παλτού του Άλαν.

Την επόμενη μέρα, ενώ ο Άλαν εργάζεται και καθώς η Τζέιν κρύβει πακέτα που περιέχουν πράγματα που έχει ήδη αγοράσει έχοντας υπόψη τα χρήματα της τσάντας, εμφανίζεται ο Ντάνι, ο οποίος ισχυρίζεται ότι είναι ντετέκτιβ και ότι πρέπει να κάνει μια έρευνα στο σπίτι. Δεν της λέει γιατί και δεν έχει ένταλμα, αλλά λέει ότι μπορεί να πάρει ένα αν εκείνη αυτό προτιμά. Η Τζέιν του επιτρέπει να προχωρήσει και να κάνει την έρευνα του. Ο Ντάνι ανακαλύπτει τα πακέτα, ένα από τα οποία περιέχει ένα γούνινο παλτό, και της λέει, "Άρα έχετε ήδη αρχίσει να τα ξοδεύετε, ε;" Προφανώς ο Ντάνι δεν είναι ο ντετέκτιβ, αλλά στην πραγματικότητα ο άνθρωπος για τον οποίο προορίζονταν τα χρήματα. ο Ντάνι χτυπάει την Τζέιν λίγο και της ζητά να του πει πού είναι τα χρήματα. 

Η Τζέιν τότε ισχυρίζεται ψευδώς, ότι αυτή και ο Άλαν τα έχουν παραδώσει στην αστυνομία. Ο Ντάνι της υπόσχεται ότι θα επιστρέψει εάν δεν υπάρχουν νέα στο απογευματινό έγγραφο σχετικά με την παράδοση χρημάτων στους μπάτσους.Ο Άλαν επιστρέφει σπίτι και της λέει ότι ο τραπεζίτης τους τηλεφώνησε για να τον ενημερώσει ότι ο λογαριασμός τους έχει πέσει μερικές εκατοντάδες δολάρια. Η Τζέιν του απαντά ότι αγοράζει μόνο πράγματα που χρειαζόταν. Ο Άλαν την απειλεί ότι θα στείλει την απόδειξη της θυρίδας στο γραφείο του εισαγγελέα αμέσως. Η Τζέιν απειλεί να πάρει τα χρήματα και να τον εγκαταλείψει. Τελικά, συμφωνούν και οι δυο να τα κρατήσουν για το υπόλοιπο της συμφωνημένης εβδομάδας.

Ο Ντάνι επιστρέφει την επόμενη μέρα, μπαίνοντας στο διαμέρισμα χρησιμοποιώντας ένα αντικλείδι. 
Η Τζέιν του λέει ότι ο Άλαν έχει τα χρήματα και σκοπεύει να τα παραδώσει στις αρχές. Του εξηγεί πώς η ιδια δεν προτίθεται να του επιτρέψει να το κάνει αυτό, και ότι είναι αποφασισμένη να τα κρατήσει. Αυτή και ο Ντάνι κάνουν μια συμφωνία για να χωρίσουν τα χρήματα μεταξύ τους. Της δίνει έναν αριθμό τηλεφώνου στον οποίο μπορεί να τον βρει. Αργότερα, όταν έχει αποφασίσει για το τι πρέπει να κάνει, η Τζέιν τηλεφωνεί στον Ντάνι και του λέει να περιμένει το ίδιο βράδυ σε έναν φοίνικα στο δυτικό άκρο του Westlake Park, κοντά στο κέντρο του Λος Άντζελες.

Ως μέρος της νυχτερινής διασκεδάσης τους, ο Άλαν και η Τζέιν νοικιάζουν βάρκα. Μέσα στο πορτοφόλι της, η Τζέιν έχει κρύψει το όπλο του συζύγου της. Ενώ βγαίνουν στα ανοιχτά, η Τζέιν φαίνεται να αισθάνεται μια ενοχή. Λέει στον Άλαν ότι θέλει να παραδώσει τα χρήματα αμέσως΄αλλά ο Άλαν προσπαθεί να βγάλει από το μυαλό της συζύγου του αυτό το θέμα. Θέλοντας να κάνει ένα τσιγάρο, παίρνει το πορτοφόλι της για να ψάξει, αλλά εκείνη την στιγμή το όπλο που βρίσκεται μέσα πέφτει. Ακολουθεί μια πάλη και ο Άλαν σκοτώνεται.

Η Τζέιν παίρνει τον έλεγχο του σκάφους και, σύμφωνα με τη συμφωνία τους, συναντά τον Ντάνι στο προκαθορισμένο ραντεβού τους. Ο Ντάνι βλέπει το πτώμα και αντιστέκεται να εμπλακεί στην δολοφονία, αλλά η Τζέιν ύπο την απειλή του όπλου του υπόσχεται να πει στην αστυνομία ότι σκότωσε τον σύζυγό της, εκτός εάν τη βοηθήσει.

Αφού πετούν το πτώμα στη λίμνη, δεμένο από την άγκυρα της βάρκας, η Τζέιν και ο Ντάνι αφήνουν μαζί την βάρκα, παίρνοντας το παλτό και το καπέλο του Άλαν, με σκοπό να παραπλανήσουν τους μάρτυρες για να υποθέσουν ότι έφυγε με τον σύζυγό της. Έχοντας κανονίσει να συναντήσει τον Ντάνι αργότερα εκείνο το βράδυ, για να πάρουν τα χρήματα από την θυρίδα, η Τζέιν καλεί πρώτα την αδερφή του Άλαν, την Κάθι, που ζει απέναντι για ένα βραδινό ποτό. Λέει στην Κάθι ότι ο Άλαν μόλις βγήκε για να αγοράσει ένα μπουκάλι ποτό. Καθώς ο χρόνος περνάει και ο Άλαν δεν επιστρέφει, η Τζέιν αρχίζει να υποκρίνεται φόβο. Τηλεφωνεί στην αστυνομία για να τον αναφέρει ως αγνοούμενο. 
Η Κάθι συνειδητοποιεί ότι το ζευγάρι έχει άφθονο ποτό στο διαμέρισμα και αναρωτιέται γιατί ο Άλαν θα πήγαινε να αγοράσει και άλλο. Η Τζέιν προσπαθεί να πει στην κουνιάδα της ότι ο γάμος τους είναι στο τέλος του. Η Κάθι δεν την πιστεύει και της λέει ότι ο Άλαν θα είναι σύντομα στο σπίτι.

Όταν η Κάθι επιστρέφει στο σπίτι της, η Τζέιν παίρνει τον Ντάνι και πηγαίνουν στους λόφους. Μόλις φτάνουν εκεί, αυτός καταλαβαίνει ότι σκοπεύει να τον σκοτώσει. Μετά από ένα σχεδόν ατύχημα το αυτοκίνητο σταματά και ο Ντάνι φεύγει, λεγόντας της: «Δεν έκρυψες εδώ την τσάντα και το ξέρω». Φορά ακόμα το παλτό που έχει στην τσέπη την απόδειξη της θυρίδας. Η Τζειν εγκαταλείπει το αυτοκίνητο. Αργότερα, εντοπίζει την κατοικία του Ντάνι και πηγαίνει εκεί, ζητώντας το παλτό του Άλαν. Ο Ντάνι ανακαλύπτει ένα κενό χαρτί στην επένδυση και η Τζέιν συνειδητοποιεί ότι η απόδειξη πρέπει να είναι στο σπίτι.

Εν τω μεταξύ, έχοντας χρησιμοποιήσει το προσωπικό της κλειδί για το διαμέρισμα των Πάλμερ, η Καθι μπαίνει μέσα και αρχίζει να ψάχνει τον τόπο, έχοντας τις υποψίες της για την Τζέιν. Βρίσκει την απόδειξη τη θυρίδας σε ένα συρτάρι. Καθώς ανοίγει την πόρτα για να φύγει, έρχεται πρόσωπο με πρόσωπο με έναν άντρα που παρουσιάζεται ως Ντον Μπλέικ, ένας παλιός φίλος του Άλαν από τον στρατό, ο οποίος βρίσκεται σε διακοπές στο Λος Άντζελες. Η Κάθι του λέει ότι ο Άλαν λείπει.

Αργότερα, ενώ η Τζέιν κοιτάζει γύρω από το διαμέρισμά της για την απόδειξη, ένας αστυνομικός έρχεται για να της αναφέρει ότι το όχημα του Πάλμερ είχε σχεδόν ατύχημα την προηγούμενη νύχτα και ότι ένας άντρας βγήκε από το αυτοκίνητο τρέχοντας. Το αυτοκίνητο έχει εντοπιστεί και η υπόθεση φαίνεται να κλείνει, αλλά όχι για την Κάθι, η οποία όμως του λέει ότι έχει αμφιβολίες για την κουνιάδα της. 

Ο Ντον Μπλέικ εμφανίζεται, κατά τη διάρκεια της συνομιλίας τους, η Τζέιν τον ρωτά για την εμπειρία του στην Αγγλία με τον Άλαν κατά τη διάρκεια του πολέμου, οι απαντήσεις του όμως δεν είναι πειστικές. Αφού φύγει ο Ντον, η Τζέιν τηλεφωνεί σε έναν άντρα που ξέρει σίγουρα για την στρατιωτική υπηρεσία του Άλαν και του ζητά να μάθει. Ο Ντάνι κάνει μια άλλη εμφάνιση. Η Τζέιν του λέει για την Κάθι και τον ικετεύει να αγοράσει δηλητήριο για να τη σκοτώσει.

Ο Ντον και η Κάθι προσελκύονται μεταξύ τους. Ώστοσο αυτήν αναρωτιέται γιατί είναι τόσο ανήσυχος να την βοηθήσει να βρει τον Άλαν και όμως δεν του μιλάει σαν να ήταν πραγματικά φίλοι στην Αγγλία. Ο μεθυσμένος Ντάνι επιστρέφει με το δηλητήριο και, μετά από λίγα λεπτά, φεύγει. 
Ο Ντον προτείνει στην Κάθι να πάνε κάπου για δείπνο. Τότε αυτήν του δείχνει την απόδειξη της θυρίδας, ζητώντας του να την μεταφέρει στο Union Station μετά. Ο Ντον είναι ενθουσιασμένος και προτείνει να φύγουν αμέσως. 

Η Τζέιν διακόπτει το ζευγάρι καθώς φεύγουν και τους λέει ένα ψέμα για ένα σημείωμα από τον Άλαν που βρήκε στο αυτοκίνητο. Τους λέει ότι ο Άλαν βρίσκεται στο Μεξικό και θα πάει εκεί για να τον βρει. Τους ζητά να έρθουν στο διαμέρισμά της, όπου εκεί περιμένει ο άντρας που ήταν πραγματικά σύντροφος της στρατιωτικής θητείας του Άλαν. Είναι προφανές ότι ο Ντον έχει πει ψέματα. 

Η Τζέιν κρατά ένα όπλο πάνω του και του αποσπά την απόδειξη. Η Κάθι επιστρέφει στο διαμέρισμά της για να καλέσει την αστυνομία, και στη συνέχεια βρίσκει τον Ντον αναίσθητο στο διαμέρισμα της Τζέιν. Ειδοποιεί την αστυνομία να κατευθυνθεί στο Union Station. Όταν ο Ντον ξυπνά, ομολογεί στην Κάθι ότι δεν γνωρίζει τον αδερφό της, αλλά θα της εξηγήσει αργότερα.

Η Τζέιν αναθέτει σε έναν ξένο για να πάρει την τσάντα από τις θυρίδες του σταθμού και μετά πηγαίνει στον Ντάνι. Του ζητά να την βοηθήσει να φύγει, αλλά πρέπει να ξέρει από πού προήλθαν τα χρήματα και αν είναι ασφαλές να τα ξοδεύει. Ο Ντάνι της αποκαλύπτει ότι ήταν εκβιασμός από μια απάτη ασφάλισης, που αυτό σημαίνει ότι τα χρήματα δεν είναι σημαδεμένα και η εξαφάνισή τους δεν θα αναφέρονταν στην αστυνομία. Η Τζέιν σκοτώνει τον Ντάνι με ένα ποτό το οποίο περιειχε το δηλητήριο που της είχε δώσει.

Η Τζέιν φεύγει με τα χρήματα για την Πόλη του Μεξικού, όπου έχει ρετιρέ στο πολυτελές Reforma Hotel. Ο Ντον εμφανίζεται στην πόρτα της και της αποκαλύπτει ότι είναι ο αδελφός του πρώτου συζύγου της Τζέιν, Μπομπ Μπλάνσαρντ, και ότι «αυτή είναι μια βεντέτα, αλλά τελείωσε τώρα», καθώς τώρα που την γνώρισε, αντιλαμβάνεται ο ίδιος πώς αυτήν θα μπορούσε να οδηγήσει τον αδερφό του να αυτοκτονήσει.

Καθώς οι ντετέκτιβ της αστυνομίας του Μεξικού σπεύδουν στο δωμάτιο, η Τζέιν τους κρατά μακριά της με το όπλο της, γεμάτη δάκρυα, κατευθύνεται προς το μπαλκόνι, όπου πηδά στο κενό, ουρλιάζοντας, μέχρι το θάνατό της. Ο Ντον συναντά την Κάθι στο λόμπι και της ζητά συγγνώμη, λέγοντας, "Λοιπόν, ήταν ένας σύντομος μήνα του μέλιτος, Κάθι. Πάμε σπίτι τώρα".

Διανομή ρόλων
-------------

* Λίζαμπεθ Σκοτ ως Τζέιν Πάλμερ
* Ντον Ντεφόρε ως Ντον Μπλέικ/Μπλάνσαρντ
* Νταν Ντούρια ως Ντάνι Φούλερ
* Άρθουρ Κένεντι ως Άλαν Πάλμερ
* Κρίστιν Μίλερ ως Κάθι Πάλμερ
* Μπάρι Κέλεϊ ως αστυνόμος Μπριτς

Παραπομπές
----------

1. ↑  www.imdb.com/title/tt0041968/. Ανακτήθηκε στις 7  Μαΐου 2016.
2. ↑  *Too Late For Tears*   στην IMDb
3. ↑  Jeremy Arnold, "Too Late for Tears (1949)", TCM.com *(Retrieved 2018-12-25.)*

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πολύ αργά για δάκρυα** |

* Πολύ αργά για δάκρυα στην IMDb (Αγγλικά)Edit on Wikidata

* Πολύ αργά για δάκρυα στο AllMovie (Αγγλικά)Edit on Wikidata

* Πολύ αργά για δάκρυα στο Rotten Tomatoes (Αγγλικά)Edit on Wikidata

* Πολύ αργά για δάκρυα στο TCMDB (Αγγλικά)Edit on Wikidata

* Πολύ αργά για δάκρυα στο AlloCine (Γαλλικά)Edit on Wikidata

* Πολύ αργά για δάκρυα στο Αμερικανικό Ινστιτούτο ΚινηματογράφουEdit on Wikidata
* *Η ταινία* στο YouTube

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |